Държавен вестник, бр. 59, 2025 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  59
ността да предоставят точни и навременни 
данни, когато това не може да се осигури 
от наземните мрежи, когато в резултат на 
природни бедствия са прекъснати наземните 
комуникации. През следващия тригодишен 
период се очаква броят на заявките за коор­
динация на български спътникови системи и 
броят на земните станции на територията на 
България, свързващи се с негеостационарни 
спътникови системи, да нараства.
В тази връзка Комисията за регулиране 
на съобщенията ще продължи да изпълнява 
своите правомощия, свързани с осигуряване 
защита на съществуващите български спът­
никови и наземни мрежи. През следващия 
тригодишен период регулаторът ще продължи 
да провежда процедури по международна 
координация на спътникови системи както 
на негеостационарна орбита, така и на геос­
тационарна орбита, както с цел увеличаване 
присъствието на българските предприятия на 
пазара на спътникови услуги, така и с оглед 
създаване на условия за развитие на науката 
в областта на спътниковите технологии, на­
блюдение на околната среда от спътници и др.
Друга задача, която предстои пред Коми­
сията за регулиране на съобщенията относно 
регулирането на спътниковите комуникации 
е свързана с изтичането срока на разреше­
нията за ползване на радиочестотен спектър 
от ленти 1980-2010 MHz и 2170-2200 MHz за 
интегрирана мобилна спътникова система на 
„Инмарсат Венчърс Европейско Дружество“ 
АД (Инмарсат) и Екостар Мобайл Лимитед 
(Екостар). Разрешенията на двете предприя­
тия, издадени в изпълнение на разпоредбите 
на Решение № 626/2008/ЕО на Европейския 
парламент и на Съвета, Решение 2009/449/EО 
на Европейската комисия и Решение 2011/667/
ЕС на Европейската комисия28, са със срок 
на действие до 13 май 2027 г. в съответствие 
с разпоредбите на тези решения.
28 Решение № 626/2008/ЕО на Европейския 
парламент и на Съвета относно подбора и издаването 
на разрешения за системите, предоставящи МСУ. 
С Решение № 626/2008/ЕО да се разработи 
сравнителна процедура на Общността за общ 
подбор на оператори на мобилни спътникови 
системи, които ползват обхват 2 GHz. Решението 
също така установява разпоредби за съгласувано 
издаване на разрешения от държавите членки на 
избраните оператори, както и разпоредби относно 
наблюдението и изпълнението на условията за 
предоставяне на МСУ. С Решение на Европейската 
комисия (ЕК) 2009/449/EО Инмарсат Венчърс 
Лимитид (Инмарсат) и ЕМЛ са определени за 
оператори на мобилни спътникови системи, имащи 
право да предоставят МСУ на територията на 
Общността. Съгласно Решение на ЕК 2011/667/
ЕС относно условията за съгласувано прилагане 
на правилата за привеждане в изпълнение по 
отношение на мобилни спътникови услуги (МСУ) 
съгласно член 9, параграф 3 от Решение № 626/2008/
ЕО контролът за изпълнението на условията за 
предоставяне на МСУ следва да се осъществи 
координирано от всички държави – членки на 
Европейският съюз, по реда, определен в решението.
През 2024 г. RSPG прие Становище RSPG24-
007 относно оценка на различни възможни 
сценарии за използване на честотните ленти 
1980-2010 MHz и 2170-2200 MHz за мобилни 
спътникови услуги след 2027 г. В становището 
са разгледани два основни варианта за разпре­
деление на спектъра. Първият е настоящото 
разпределение на спектъра от 2х15 MHz на двата 
оператора да не се променя. Вторият вариант 
предлага четири опции, при които ленти 1980-
2010 MHz и 2170-2200 MHz да се разпределят 
между 3 или повече оператора. В становището 
си RSPG препоръчва на Европейската комисия 
и държавите членки да постигнат разбиране 
по отношение на това какъв сценарий да бъде 
избран и съответните следващи процедурни 
стъпки, включително потенциален процес за 
избор на оператори на ниво Европейски съюз 
с оглед приемане на координиран общ подход 
за разрешаване ползването на радиочестотен 
спектър от тези ленти за предоставяне на мо­
билни спътникови услуги.
Комисията за регулиране на съобщенията 
ще предприеме необходимите действия за 
използване на обхвати 1980-2010 MHz и 2170-
2200 MHz след 2027 г. в съответствие с общия 
подход за разрешаване на тяхното ползване 
на ниво Европейски съюз.
5. Електронни съобщителни мрежи от 
подвижна радиослужба
Възможността за прилагане на гъвкав под­
ход при създаването и конфигурирането на 
мрежите от подвижна радиослужба, каквито 
са PMR/PAMR (Professional (Private) Mobile 
Radio/Public Access Mobile Radio) мрежите, 
е причина за тяхното използване както за 
големи групи потребители, предимно в об­
ществения сектор (енергетика, транспорт, 
здравеопазване, опазване на околната среда, 
общински доброволни формирования и др.), 
така и за малки и средни групи потребители, 
предимно в частния сектор (таксиметрови, 
строителни и охранителни служби, земеделие, 
доставчици на услуги и др.).
За електронните съобщителни мрежи от 
подвижна радиослужба PMR/PAMR са оп­
ределени обхвати 50 MHz, 60 MHz, 80 MHz, 
160 MHz, 420 MHz и 460 MHz. В зависимост 
от ширината на канала PMR/PAMR мрежите 
могат да бъдат теснолентови, широколентови 
и мрежи за широколентов достъп.
Интересът на предприятията в България 
е насочен основно към ползването на радио­
честотен спектър за теснолентови мрежи, като 
търсенето на честотен ресурс се запазва посто­
янно. Действащите разрешения са предимно 
в обхвати 160 MHz и 460 MHz, най-малко в 
обхват 80 MHz, а в останалите обхвати броят 
на разрешенията е сравнително равномерно 
разпределен.
Както вече бе споменато, към настоящия 
момент единственият честотен ресурс, който 
може да се ползва от широколентови мрежи 
за достъп, е в радиочестотни ленти 452.5-